बुरे लड़के वाला आत्मविश्वास बनाना बुरे लड़के जैसा व्यवहार और आदतें बुरे लड़के से डेटिंग करना
ऊपर दी गई अधिकांश सलाहों के अनुसार आपमें उच्च स्तर का आत्म विश्वास और बढ़िया सेल्फ़-इमेज (self-image) होनी चाहिए। अगर आपमें ये फंडामेंटल्स (fundamentals) नहीं होंगे, तब वास्तविक बुरा लड़का बन पाना, अगर असंभव नहीं, तो कठिन तो होगा। अपने से ऐसे सवाल पूछिये, "क्या ऐसी परिस्थितियाँ हो सकती है जहां मैं परेशान हो जाऊंगा?" और "क्या मैं जितना अच्छा हो सकता हूँ, उतना हूँ?" अगर आपको जवाब पसंद न आयें, तब एक स्वस्थ आत्म विश्वास निर्माण के लिए नीचे दिये गए कदम उठाइये। आप बहुत ही जल्दी बुरे बन जाएँगे। बुरा लड़का होने के लिए आपको बॉडी बिल्डर होने की आवश्यकता नहीं है, मगर आपको स्वस्थ होने की ज़रूरत है। वैज्ञानिक एविडेंस (evidence) ने दिखाया है कि शारीरिक व्यायाम का सेल्फ़-एस्टीम पर पॉज़िटिव प्रभाव होता है, और इससे डिप्रेशन (depression) कम होने में सहायता मिल सकती है।  इसका प्रभाव तुरंत (स्ट्रेस घटाने वाले एंडोर्फ़िन्स को रिलीज़ करके) हो सकता है और दीर्घ-कालीन (सेल्फ़-इमेज और सम्पूर्ण फ़िटनेस में सुधार के लिए) भी। इसको टालिए मत – आज ही जिम जाइए, कल नहीं।  एक अध्ययन से पता चला है मॉडरेट (moderate) स्तर की इंटेंस एरोबिक एक्सरसाइज़ से तुरंत बहुत अधिक मनोवैज्ञानिक बढ़ोत्तरी होती है। कोई भी ऐसा व्यायाम जिससे आपकी शारीरिक फ़िटनेस सुधरेगी, वह आपको अपने लिए और दूसरों के लिए भी अधिक आकर्षक बना देगा। व्यायाम रूटीन को शुरू करने के लिए, हमारे व्यायाम पर हाऊ टु गाइड्स को देखिये, जैसे कि व्यायाम कैसे करें। अपने कैरियर और व्यक्तिगत लक्ष्यों के लिए अनवरत काम करिए। उच्च स्तर का आत्मविश्वास होने के लिए आपको धनी होने की आवश्यकता नहीं है, मगर आपको अपने पर गर्व अवश्य होना चाहिए। कड़ी मेहनत करने और सफल होने से आप स्वयं को मूल्यवान और महत्वपूर्ण समझेंगे – जो कि आत्म विश्वास से परिपूर्ण व्यक्तित्व के लिए  अत्यंत महत्वपूर्ण हैं। सभी लोग (यहाँ तक कि बुरे लड़के भी) असफलताओं का सामना करते हैं। अगर आपको अपने कैरियर में या व्यक्तिगत जीवन में कठिनाइयों का सामना करना पड़ रहा है, तब उसे हालात के अनुसार समझिए – अपनी कठिनाइयों का सामना करके आप एक अधिक मज़बूत व्यक्तित्व का निर्माण कर रहे हैं। कभी हार मत मानिए! स्वयं को जीवन में अपनी पसंद की चीजों का आनंद उठाने की अनुमति दीजिये। आप को कीमती समझने के लिए बहुत खर्च करने की ज़रूरत नहीं है – बस आपको जो खाना पसंद है, वही पकाइए, अपनी पसंद की ड्रिंक का संयम से आनंद लीजिये, और अपनी हॉबीज़ का अभ्यास करने के लिए समय अलग रखिए। अगर आप अपनी पसंद की चीज़ें करेंगे, तब स्वाभाविक है कि आप अधिक खुश होंगे, और अगर आप अधिक खुश होंगे, तब आपमें अधिक आत्मविश्वास होगा। कभी-कभी निम्न आत्मविश्वास की जड़ें बहुत गहरी हो सकती हैं। बचपन में किया गया दुर्व्यवहार, और दुखद अनुभव पूरे जीवन भर के लिए ऐसी मनोवैज्ञानिक समस्याएँ पैदा कर सकते हैं, जो कि आपकी सेल्फ़ एस्टीम पर निगेटिव प्रभाव डालती हैं। कोई भी मसला, जो आपको मानसिक और भावनात्मक रूप से प्रभावित कर रहा हो, उसका इलाज कराने का प्रयास करिए। इसके अनेक इलाज उपलब्ध हैं, जिनमें काउंसेलिंग, बायोफ़ीडबैक तकनीक, और दवाइयाँ दिया जाना शामिल हैं। याद रखिएगा कि मनोवैज्ञानिक समस्या का इलाज ढूँढना मज़बूती का संकेत है, न कि कमज़ोरी का। वास्तविक पुरुष अपनी व्यक्तिगत समस्याओं को नज़रअंदाज़ नहीं करते हैं, उनको ठीक करते हैं। कभी-कभी इसमें किसी और की मदद की ज़रूरत पड़ सकती है। कभी भी काउन्सलर या थेरपिस्ट के पास जाने में संकोच मत करिए – 2004 के चुनाव के बाद यूएस में लगभग एक चौथाई वयस्कों ने मानसिक स्वास्थ्य के लिए इलाज कराया। आपका अपना समय है, अपने सपने हैं, और अपनी योजनाएँ हैं, और आपको शायद ही कभी किसी और की खुशी के लिए (चाहे रूमानी संबंध हों या नहीं) उनसे समझौता करना चाहिए। जैसे कि, अगर आपको कोई चीज़ नापसंद हो, तब उसे पसंद करने का ढोंग मत करिए। अपनी पसंद और नापसंद के बारे में विश्वस्त रहिए – इससे आपके जैसे सोचने वाले लोग आपकी ओर स्वाभाविक रूप से आकृष्ट होंगे। अपने मूल्य को पहचानिए। आप क्या पसंद करते हैं? आप क्या नापसंद करते हैं? आपमें विशेष क्या है? आपको किससे खुशी मिलती है? अपने आप को जानिए, वरना आप पाएंगे कि "फ़िट इन" होने के लिए आप मूल्यों का ढोंग कर रहे हैं। आप जो नहीं हैं, वह होने का ढोंग करके क्या आप वास्तव में खुश रह सकते हैं? आप सबसे पहले ख़ुद को खुश करने के लिए इस दुनिया में हैं – दूसरे सभी उसके बाद हैं। स्वयं को और अपने जीवन को प्राथमिकता बनाइये। अगर आप अपने साथ ऐसा व्यवहार करेंगे कि आप महत्वपूर्ण हैं, तभी दूसरे लोग, जिनमें महिलाएं भी होंगी, आपको महत्वपूर्ण समझेंगे। अधिकांश लोग, प्राकृतिक रूप से, महत्वपूर्ण लोगों की ओर आकृष्ट होते हैं – महत्वपूर्ण होना कूल है!  बिरले अपवादों को छोड़ कर, कभी भी रूमानी रुचि का पीछा करने के लिए अपनी छवि का त्याग मत करिए। क्या आप ऐसी लड़की को चाहेंगे जिसकी आपमें दिलचस्पी न हो? उसको भूल जाइए – उसको खुश करने के लिए समय बर्बाद मत करिए, क्योंकि आप बहुत महत्वपूर्ण है। महिलाएं आपके सेल्फ़ इंटरेस्ट (self interest) की सराहना करेंगी। इससे यह दिखाई पड़ेगा कि आप को पता है, कि आप क्या चाहते हैं और उसके लिए काम करने में आप डरते नहीं हैं। यदि कोई व्यक्ति अपने जीवन के छोटे से छोटे पक्ष को ले कर लगातार तनाव में रहता है, तब उससे कम सेक्सी कोई और नहीं हो सकता। बुरे लड़के, मामूली बातों के लिए परेशान नहीं होते क्योंकि उन्हें यकीन होता है कि सब कुछ उनके नियंत्रण में है। जैसे कि, जब आप ऐसी महिला के निकट होते हैं जिसकी ओर आप आकृष्ट हैं, तब आप बिलकुल आलसी तो नहीं लगना चाहेंगे, मगर आप चाहेंगे कि इतने सहज लगें, जैसे कि आप अपने घर में बैठे टीवी देख रहे हों। ऐसा करने से आप अपने आसपास के लोगों को यह संकेत देते हैं, कि आप कूल हैं, आत्मविश्वास से भरपूर हैं, और आपकी परिस्थिति पूरी तरह से आपके नियंत्रण में है, जो कि बुरे लड़कों के लिए काफ़ी सेक्सी हो सकती है।  रातों-रात एक परेशान, चिंतित व्यक्ति से, स्मूद (smooth), आत्मविश्वास से भरपूर खिलाड़ी बन जाना, बहुत ही कठिन है। अगर आप अभी भी सहज होने का प्रयास कर ही रहे हैं, तब कोशिश करके अपनी गतिविधियों को धीमा कर दीजिये; यह महत्वपूर्ण पहला कदम है, जिससे आप बहुत शांत हो जाएँगे (महसूस करेंगे)। धीमे, आत्म विश्वास से भरे कदमों से चलिये। धीमे मगर विश्वस्त स्वर में बोलिए। जब भी आपसे हो सके, तब हिचकिए मत। बुरे लड़कों के लिए भी, सब कुछ हमेशा योजनानुसार ही नहीं होता है। अगर कुछ गड़बड़ हो ही जाता है, तब कोशिश करिए कि आप तनाव में न रहें।  उसकी जगह, उसे हल्की सी हंसी में उड़ा दीजिये। जैसे कि, अगर आपसे अपने ऊपर ड्रिंक गिर जाये, तब यह सोचने में समय मत बर्बाद मत करिए कि घर जा कर आप उसे किस तरह से साफ करेंगे। उसकी जगह कहिए, "वाह! लगता है मेरे कपड़ों में यह एक नया टाई और डाई जुड़ गया है।" यह है तो थोड़ा घटिया, मगर इससे यह पता चलता है कि छोटी-मोटी समस्याओं से आपको कोई अंतर नहीं पड़ता है। तथाकथित "अच्छे लोग" कुछ भी करने से पहले हमेशा इस संकेत का इंतज़ार करते हैं कि अब आगे बढ़ना सुरक्षित है। चूंकि ऐसा संकेत अक्सर नहीं मिलता है इसलिए अक्सर वे अनिर्णय की स्थिति में दिखाई पड़ते हैं। हमेशा निर्णयात्मक रहिए (खास तौर से महिलाओं के बारे में) और आपत्तियाँ जब आयें, तभी उनसे निबटिए। यह जानने के लिए दूसरों की तरफ मत देखिये कि क्या आप "ठीक" कर रहे हैं। आपको जो ठीक लगे वही करिए। आप यह देख कर चकित हो जाएँगे कि आपको क्या कुछ करने की अनुमति तो हमेशा से ही थी!  महिलाओं के साथ: यह पूछने की जगह "क्या मैं आपको चूम सकता हूँ," बस आगे बढ़ कर चूम ही लीजिये। वही बात "क्या मेरे साथ डेट पर चेलेंगी?" के लिए सही है। उससे बातें करना शुरू करिए, और कहिए "हमें साथ में कहीं जाना चाहिए। तुम्हारे लिए शुक्रवार ठीक रहेगा या शनिवार?" चाहे अपकी बात ठुकरा ही क्यों न दी जाये, आपकी निर्णयात्मकता केवल पूछने भर के और उसका ध्यान आकृष्ट करने की तुलना में कहीं अधिक आकर्षक होगी। हर विषय पर आपकी राय होनी चाहिए, आप किस रैस्टौरेंट में खाते हैं से ले कर आप अपना खाली समय कैसे बिताते हैं तक। पहले समझिए कि आप क्या चाहते हैं, और फिर उसे पाने के लिए कुछ करिए – आप न केवल अधिक आकर्षक लगेंगे, बल्कि आप अधिक खुश भी होंगे।    डिस्क्लेमर:  वास्तविक पुरुष ढोंगी और पर्वर्ट (pervert) नहीं होते हैं। आत्मविश्वास से भरे रहिए, मगर अपने पार्टनर की जरूरतों की भी जानकारी रखिए। कभी भी किसी को ज़बरदस्ती उसकी इच्छा के विरुद्ध, मत चूमिए (या उससे घटिया कुछ करिए)। जैसे कि आपको अपनी इच्छाओं की बढ़िया जानकारी है, वैसी ही उनको भी है। उनकी इच्छाओं का सम्मान करिए। पुरुष की तरह, हमेशा आगे रहिए। यह इंतज़ार मत करिए कि कोई आपसे कहे कि कहाँ जाना है, या क्या करना है। अगर आपका समूह निर्णय नहीं कर पाता है, तब आप कर डालिए। तब आप स्वाभाविक रूप से नेता बन जाते हैं, जब आप दूसरों के सोचने की चिंता छोड़ कर, वही करने लगते हैं जो आपको लगता है, कि करना चाहिए। आप स्वार्थी नहीं हो रहे हैं। बल्कि, आप अपने जीवन की परवाह कर रहे हैं, क्योंकि आप को यह आशा नहीं है कि वह काम कोई और आपके लिए करेगा।  हर परिस्थिति में अपने जीवन का नेतृत्व करिए – अगर किसी लड़की से बात करना चाहते हैं, या कोई काम पाना चाहते हैं, तो बस जाइए और कर डालिए। अपने बराबर वालों में भी आगे रहिए – अगर किसी दोस्त में किसी लड़की से बात करने की हिम्मत नहीं है, तब आप उसे तब तक चिढ़ा सकते हैं जब तक कि आप क्रूर नहीं हो जाते, और आपका लक्ष्य उसके आत्मविश्वास को प्रेरित करने का होता है। आपके मित्र आपकी सहायता की सराहना करेंगे और लड़कियां आप की दीवानी हो जाएंगी। एक कारण जिससे लड़कियां बुरे लड़कों को पसंद करती हैं, वह यह है, कि वे सच्चे होते हैं। "अच्छे लोग" अक्सर वैसे नहीं होते हैं। अगर बुरा लड़का किसी लड़की को चाहता है, तब वह इसे दिखा भी देता है। अच्छा आदमी अपनी दिलचस्पी को छुपाता है और घुमा-फिरा कर बातें करता रहता है। अच्छा लड़का दोस्ती का इस्तेमाल, बॉयफ़्रेंड बनने के लिए करता है, और अंततः केवल दोस्त बन कर रह जाता है। जब कोई लड़का किसी लड्की को चाहता है, तब अधिकांश लड़कियों को उसका पता चल जाता है। एक बुरे लड़के को यह पता होता है, और उसे लड़की को यह दिखाने में कोई परेशानी नहीं होती है। बुरा लड़का होने के लिए, अपनी नीयत बारे में बिलकुल स्पष्ट रहिए। अधिकांश लड़कियां इस ईमानदारी की सराहना करेंगी – कोई नहीं चाहेगी कि संभावित पार्टनर की तलाश में दोस्ती की दलदल में से हो कर निकलना पड़े। लड़कियां तो दिलचस्पी के क्रूड (crude) संकेतों तक की सराहना कर सकती हैं। जैसे कि, बुरे लड़के और अच्छे लड़के दोनों किसी लड़की की छाती को ही देखते रहते हैं। मगर, बुरा लड़का पकड़े जाने की परवाह नहीं करता है। चुपके से झाँकने और पकड़े जाने की तुलना में यह कहीं अधिक आकर्षक होता है। बुरा लड़का अपनी इच्छाओं के बारे में ईमानदार होता है और उसे पता होता है कि उसके पास शर्मिंदा होने का कोई कारण नहीं है। कभी किसी की "आवश्यकता" मत महसूस करिए – दूसरे लोगों का आसपास होना अच्छी बात है, मगर आपकी खुशी के लिए यही होना ज़रूरी नहीं है। अपना, और अपने साथ का, मज़ा लेना शुरू करिए। आपको पता चलेगा कि आप लोगों की ज़रूरत जितनी कम महसूस करेंगे, उतना ही अधिक, दूसरे लोग, आपकी ज़रूरत महसूस करेंगे। सदैव अपना मज़ा और मनोरंजन खुद पैदा करिए। मज़बूत जुनून पैदा करिए, और ऐसी हॉबीज़ तथा और रुचियाँ खोजिए जिनमें आप अपना समय व्यतीत करना चाहेंगे।  कभी किसी संबंध को अपनी पहली प्राथमिकता या अपनी खुशी का एकमात्र स्त्रोत मत बनाइये। अपनी खुशी के लिए दूसरों की ओर, ख़ासकर लड़कियों की ओर देखना बंद करिए – आपको उनकी  ज़रूरत  नहीं है। पूरी दुनिया में आदमी अपनी खुशी, अपने अलावा, और सभी में खोजने की कोशिश करते रहते हैं। जब आप खुद ही खुश होते हैं, तब दूसरे स्वाभाविक रूप से आपके आस-पास आना चाहेंगे। कोई हॉबी पालिए – कोई भी चीज़ जिसमें आपके समय का इस्तेमाल होता है, और जिससे आप खुश होते हैं। अगर यह ऐसा कुछ है जिससे आप नए, युवा, सेक्सी लोगों के संपर्क में आ सकते हैं, तब और भी बढ़िया है। यह कुछ ऐसा होना चाहिए, जिसका आपको जुनून हो, जिसे आप पसंद करते हों, और कुछ ऐसा जिसे आप आगे बढ़ा सकते हों!  अगर आपकी कोई हॉबी नहीं है या आप नहीं चाहते हैं कि हो, कम से कम वोलंटियर (volunteer) करिए। अपने समय का उपयोग दुनिया को बेहतर बनाने के लिए करिए – आप  बुरे  लड़के हैं, मगर आप  पापी  नहीं हैं। "बुरा लड़का" इसलिए बुरा होता है क्योंकि उसे पता होता है कि वह खुद के लिए, दूसरों की तुलना में, अधिक मूल्यवान है। वह अपनी चिंता करता है। एक बुरा लड़का जानता है कि वह खुद को, किसी भी और की तुलना में, बेहतर जानता है, इसलिए, अपने बारे में दूसरों की अपेक्षा उसकी अपनी राय बेहतर होती है। बात आ कर  आत्म सम्मान पर टिक जाती है, और इससे पहले कि आप दूसरों से, विशेषकर लड़कियों से सम्मान पाएँ, आपको स्वयं से सम्मान पाना होता है।  आप आत्म-सम्मान कैसे पाते हैं? एक मानक बनाइये कि दूसरों से आप क्या स्वीकार करेंगे और क्या नहीं, और इसका अक्षरशः पालन करिए। आत्म सम्मान होने का सबसे महत्वपूर्ण भाग यह है कि उन लोगों (पुरुषों और महिलाओं दोनों) को बर्दाश्त मत करिए जो कि बेइज्ज़ती करते हों आपकी और उनकी जो आपके लिए महत्वपूर्ण हो। अच्छे लोगों की एक समस्या यह होती है कि वे सबके साथ भले होते हैं – उनके साथ भी जो उनके साथ अच्छे नहीं होते। हम सबको, दूसरा गाल आगे करने की शिक्षा दी गई है। दुर्भाग्यवश, कुछ मामलों में, इससे केवल जर्क्स को बढ़ावा मिलता है। बुरे व्यवहार को पुरस्कृत मत करिए। उन्हीं के साथ भले बनिए जो उस लायक हों। याद रखिए, किसी दुष्ट व्यक्ति के साथ भला बने रहने से, वह आपके जैसा नहीं हो जाएगा। अपने चारों ओर ऐसे अच्छे लोगों को रखिए जिन्होंने आपका विश्वास और सम्मान जीता हो। एक आदमी की तरह आपको शक्ति का एक ऐसा स्तंभ होना चाहिए जिस पर आपका परिवार, आपके मित्र, और विशेषकर महिलाएँ विश्वास कर सकें। पिनपिनाने की ज़रूरत को जाने दीजिये। यह एहसास कर लीजिये कि आप चाहे जितनी शिकायत कर लें या भावनाएँ व्यक्त कर लें, आपकी परिस्थितियाँ नहीं बदलेंगी। उसके बदले में,  मान लीजिये और उससे निबटिए। जो सदा विक्टिम (victim) रहे, वह अनाकर्षक होता है और, उससे भी महत्वपूर्ण है कि वो अपने को सुधार नहीं सकता।  जब चीज़ें बिगड़ें, तब आप जो भी सबसे अच्छी तरह कर सकते हैं, वही कर के समय बिताइए। जब कुछ बुरा होता है तब भटक जाना सरल होता है, मगर बस यही याद रखिए, आप वही आदमी हैं जो अपनी समस्याएँ खुद सुलझाते हैं और आप इससे भी निबट सकेंगे। सुनिश्चित करिए कि आपके जीवन में जो लोग हैं उनका ध्यान रख लिया गया है। आपको किसी का भी शुगर डैडी नहीं होना चाहिए -  आप  अपने जीवन में सबसे महत्वपूर्ण व्यक्ति हैं – परंतु यदि आप सहायता करने वाले, मज़बूत, और विश्वसनीय होंगे तब आपकी सराहना होगी और लोग आपके पीछे भागेंगे। प्रतिदिन व्यायाम करिए या किसी किस्म की कसरत में भागीदारी करिए। नियमित व्यायाम आपका मूड, एनर्जी, और सम्पूर्ण स्वास्थ्य सुधारेगा! यह आपके भावनात्मक नियंत्रण को सुधारने का एक क्रिटिकल (critical) हिस्सा है, चूंकि इससे आपके दैनिक स्ट्रेस (stress) के स्तर के रखरखाव में मदद मिलती है। व्यायाम करने से आपका आत्मविश्वास और आपका शारीरिक आकर्षण सुधरता है – इसके नहीं होने का कोई कारण नहीं है! बुरे लड़के को पता होता है कि उसे अपने पार्टनर से क्या चाहिए और वह इस बारे में ईमानदार रहता है (भाग 1 में चरण छह देखिये)। विशुद्ध सेक्सुअल सम्बन्धों के लिए पीछे पड़ने में कोई शर्म की बात नहीं है, बशर्ते कि आप उस बारे में ईमानदार रहें। इसी प्रकार से एक दीर्घ कालीन गर्लफ्रेंड होने का यह मतलब नहीं है कि आपके बुरा लड़का होने में कोई कमी है। नीचे कुछ सलाहें दी जा रही हैं कि सचमुच का बुरा लड़का होने के लिए लड़कियों से कैसा व्यवहार करना चाहिए। किसी संबंध का लक्ष्य यह नहीं होना चाहिए कि आप अपना जीवन, अपने पार्टनर को समर्पित कर दें। चाहे आप विवाहित ही क्यों न हों, अपनी योजनाएँ बनाइये। अपने लिए कुछ समय निकाल कर अलग रखिए। अपने दोस्तों के साथ समय बिताइए। अगर आप अपने आप को एक मूल्यवान वस्तु की तरह ट्रीट (treat) करेंगे, तब आपके पार्टनर द्वारा आपके समय की इच्छा भी बहुत अधिक की जाएगी। इसके विपरीत अगर आप अपने पार्टनर की मन मर्ज़ी के अनुसार हमेशा उपलब्ध रहेंगे, तब आपके समय की कीमत कम हो जाएगी। किसी भी संबंध में अपनी रीढ़ की हड्डी बनाए रखिए – यह सुनिश्चित करिए कि आप अपने पार्टनर के प्रति इतने समर्पित न हो जाएँ, कि अपने आप को भूल ही जाएँ। किसी के साथ संबंध बनाने का यह अर्थ नहीं है कि आपको उसकी पूजा करनी है। उन्हें चिढ़ाइए! हल्का फुलका हंसी मज़ाक किसी भी संबंध को ताज़ा और गर्म रखता। और यह विश्वस्त "अल्फ़ा" व्यक्तित्व का एक बढ़िया संकेत भी है – आप दिखा रहे हैं कि थोड़ी बहुत शाब्दिक तलवारबाज़ी करने में आपको डर नहीं लगता है। ज़रा इस बारे में सोचिए – क्या आप सचमुच किसी ऐसे के साथ संबंध बनाना चाहेंगे जिसके साथ आपको "हमेशा" अच्छा ही बना रहना पड़े?  बस यह है कि चिढ़ाते समय बहुत क्रूर मत हो जाइए। ऐसे विषयों से बचिए जिनके बारे में आपका पार्टनर संवेदनशील हो – जैसे कि, उसकी शक्ल सूरत या उसका कैरियर। बस उसको हल्का फुल्का ही बनाए रखिए। खुद भी चिढ़ाए जाने के लिए तैयार रहिए – जिसे आप बर्दाश्त नहीं कर सकते हैं, तब आप भी वह मत करिए! अगर ग़लती से आप अपने पार्टनर की भावनाओं को ठेस पहुंचा ही दें, तब ईमानदारी से क्षमा मांगिए। याद रखिएगा, बुरे लड़के ईमानदार होते हैं – अगर आपको सचमुच में खेद है, तब उसको कह डालिए। यह मत सोचिएगा कि बुरा लड़का होने की वजह से आपको जहां माफ़ी मांगनी चाहिए, वहाँ भी आपको माफ़ी मांगने से रुक जाना चाहिए। यह "बुरा" नहीं – यह तो  जर्क जैसा  काम होगा। इसका मतलब यह नहीं है कि आपको अपने पार्टनर पर अधिकार जताते रहना है या उसको निर्णय नहीं लेने देना है। बल्कि, इसका मतलब यह है कि जहां उचित हो, उन परिस्थितियों में आपको निर्णयात्मक होने का लक्ष्य बनाना है और हर चीज़ के लिए आपके पास कोई न कोई योजना तैयार होनी चाहिए। जैसे कि, आप अगर कहीं बाहर जा रहे हों, तब जगह चुन लीजिये, और पहले ही आरक्षण करवा लीजिये। उसके कहे बिना भीड़ में से बाहर निकलने के लिए उसका हाथ पकड़ लीजिये। जब भी आपका मन चाहे, तब उसे चूम लीजिये। उसे दिखाइए कि आप अपने और उसके लिए क्या चाहते हैं उसके बारे में आप विश्वस्त हैं। जिस विषय पर आपको जुनून हो, उसे बातचीत के लिए चुन लीजिये। अपने परिवार की बातें करिए, या किसी ऐसे विषय पर जो आपको चिर परिचित लगता हो। गॉसिप मत करिए; अपने दिल की बातें कहिए और अपनी डार्लिंग को पता लगने दीजिये कि आपका एक संवेदनशील पक्ष भी है और उसे दिखाइए कि अंदर से आप सचमुच में एक फ़ैमिली-मैन हैं। दीर्घ-कालीन सम्बन्धों में, यह कठिन होता है कि आप की कुछ आदतें या रूटीन न स्थापित हो जाएँ। फिर भी, कोशिश करिए कि कभी कभार आप स्पान्टेनीअस (spontaneous) हो जाएँ। जब भी आप दोनों के पास समय हो, तब वीकेंड पर कहीं बाहर जाने की योजना बनाइये। जब वह सुबह सो कर उठे तब उसे कंसर्ट के टिकट दिखा कर चकित कर दीजिये। सम्बन्धों के रूटीन को तोड़ने से, उनमें ताज़गी और उत्तेजना बनी रहती है।  हालांकि यह पैराडोक्सिकल (paradoxical) लग सकता है कि ऐसी गतिविधियाँ जो "स्पान्टेनीअस" लगती हों, उनकी योजना पहले से ही बना ली जाए। मगर, यह ज़रूरी है – इससे बुरा कुछ नहीं हो सकता कि आप बिना पहले से तय किए आइस-स्केटिंग रिंक जाने की योजना बनाएँ और वहाँ जाने पर पता चले कि वह तो बंद है। वैसे स्केटिंग रिंक बहुत बुरे लड़के नहीं ही होते हैं। याद रखिए कि स्पान्टेनीअस होने का लक्ष्य यह नहीं है कि उस पर उपहारों की बरसात कर दी जाये। अपने व्यक्तिगत मूल्यों को बनाए रखिए – अगर आपको समझ  में नहीं आ रहा हो कि क्या किया जाये, तब ऐसी गतिविधियों कीयोजना बनाइये जिन्हें  आप  पसंद करते हों। आपको वहाँ जाने में खुशी होगी, और आपकी खुशी आपके पार्टनर में भी चमक कर दिखाई पड़ेगी। बुरे लड़के और उनके पार्टनर एक दूसरे पर निर्भर नहीं होते हैं। वे अपना जीवन, मैत्री और हॉबीज़ बनाए रखते हैं। इनके कारण जो समय वे एक दूसरे के साथ बिताते  ही  हैं वह अधिक कीमती हो जाता है। अपने दोस्तों और अपने पार्टनर के साथ बिताए जाने वाले समय में संतुलन बनाना कठिन हो सकता है। सौभाग्य से चूंकि यह एक आम समस्या है, इसके बारे में बहुत सोच विचार से परिपूर्ण (विचारहीन भी) ऑनलाइन लेखन उपलब्ध है। विचारपूर्ण तरीके से लिखे गए किसी लेख से सुझाव प्राप्त करने की कोशिश करिएगा।
अपने आप को जानिए: फ़िट बनिए: जीतना शुरू करिए: अपनी कीमत के अनुसार अपने साथ व्यवहार करिए: कोई व्यक्तिगत मनोवैज्ञानिक समस्या हो तो उसको सुलझाइए: सबसे पहले, पुरुष बनिए: अपनी दुनिया का केंद्र बनिए: सब चीज़ों की परवाह करना छोड़ दीजिये: अनुमति या स्वीकृति मांगना बंद कर दीजिये: आगे रहिए: सभी के साथ ईमानदार रहिए, ख़ासकर अपने साथ: स्वतंत्र रहिए: अपना मूल्य समझिए – अपने आप को संतुलित, सम्मानीय तरीके से चाहिए: शारीरिक रूप से मज़बूत बनिए, मगर उससे भी अधिक भावनात्मक रूप से: जानिए कि आप क्या चाहते हैं: आपका अपना जीवन होना चाहिए: मग़रूर रहिए: अपने सम्बन्धों में, नियंत्रण अपने हाथ में रखिए: चकित करते रहिए: उसे स्पेस दीजिये और सुनिश्चित करिए कि वह भी आपको स्पेस दे:
https://www.wikihow.com/Be-a-Bad-Boy https://www.wikihow.com/Be-a-Bad-Boy https://www.wikihow.com/Be-a-Bad-Boy
Building Bad Boy Confidence Bad Boy Behavior and Habits Bad Boy Dating